
Kev Qhia Paub rau Tus Neeg Koom Nrog IRIS: Kev Hloov Kho Daim Phiaj Xwm Kev Siv Nyiaj Txiag (BA)
IRIS Participant Education: Budget Amendment (BA)

Cov Lus Qhia
Tus kws pab sab laj IRIS yuav tsum tau tshuaj xyuas daim foos no nrog tus neeg koom nrog thiab cia tus neeg koom nrog nug txhua yam lus nug. Ob tog yuav tsum kos npe rau daim foos no tsis pub dhau 90 hnub ua ntej yuav xa daim ntawv thov BA. Daim foos no yuav tsum tau muab khaws cia rau hauv tus neeg koom nrog cov ntaub ntawv zwm tseg thiab yuav tsum muab los tshuaj xyuas tau thaum Department of Health Services (DHS) thov txog. Txhawm rau kawm paub ntau ntxiv txog tus txheej txheem hloov kho daim phiaj xwm kev siv nyiaj txiag, tuaj yeem mus saib IRIS txoj cai hais txog Kev Thov Nyiaj Pab Ntxiv (P-03656) uas muaj nyob hauv online ntawm https://www.dhs.wisconsin.gov/publications/p03656.pdf.
Nqe I: Kev qhia paub rau tus neeg koom nrog
Daim ntawv thov BA yog dab tsi?
Daim ntawv thov BA yog ib txoj hau kev los thov nyiaj pab ntxiv los them rau cov nqi uas tsis haum rau koj txoj phiaj xwm kev siv nyiaj IRIS. Koj yuav tuaj yeem thov kom BA tau yog pom tau tias koj muaj kev xav tau ntsig txog koj lub hom phiaj ncua sij hawm ntev uas tsis tuaj yeem ua tau los ntawm koj txoj phiaj xwm kev siv nyiaj IRIS, koj lwm cov txiaj ntsig Medicaid, thiab koj lwm cov kev pab cuam uas tau txais kev zam thiab tsis tau txais kev zam. Yog tias koj tau txais kev pom zoo, ces koj yuav muaj cai tau txais nyiaj ntxiv los them rau qhov kev pab cuam, qhov kev txhawb pab, los sis cov khoom uas koj thov.
Kuv puas tuaj yeem thov BA tau?
Muaj qee nqe lus khiab uas ua rau koj tsis tuaj yeem thov BA tau. Koj tsis tuaj yeem thov BA tau yog tias muaj ib qho twg ntawm cov no raug rau koj:
· Koj tau raug xa mus rau kev rho npe tawm ntawm qhov kev pab cuam rau txhua yam laj thawj.
· Koj tab tom raug tshuaj xyuas txog kev muaj kev txhawj xeeb txog kev ncaj ncees ntawm qhov kev pab cuam.
· Koj tsis tau them koj cov nqi sib faib them kom raws li lub sij hawm nyob rau tam sim no, thiab koj tsis muaj txoj phiaj xwm kev them rov qab.
· Tsis muaj vob nyiaj uas siv tau hauv koj txoj phiaj xwm kev siv nyiaj vim tias koj txoj cai tuaj tswj txoj phiaj xwm kev siv nyiaj muaj kev tswj hwm yam tsis raug.
· Piv Txwv: Koj tau siv tag nrho koj cov xuab moos tus neeg ua hauj lwm uas raug ntiav ua tus neeg koom nrog uas tau txais kev pom zoo thaum nyob rau thawj rau lub hlis ntawm koj lub xyoo phiaj xwm los hloov kev siv cov xuab moos tag nrho hauv koj lub xyoo phiaj xwm.
Yog tias kuv tuaj yeem thov BA tau, ces yuav ua li cas txuas mus tom ntej?
Koj thiab koj tus kws pab sab laj IRIS yuav txiav txim siab seb kev thov BA puas yog txoj hau kev zoo tshaj plaws los ua kom tau raws li koj xav tau thiab lub hom phiaj kev saib xyuas mob nkeeg mus sij hawm ntev. Kev thov BA yuav tsum ua tau raws li txhua yam uas yuav tsum tau muaj rau txoj cai ntawm qhov kev pab cuam. Koj thiab koj tus kws pab sab laj IRIS yuav:
· Tshuaj xyuas thiab sib sab laj txog koj txoj phiaj xwm.
· Tham txog tias seb koj tej kev xav tau los sis tej xwm txheej puas tau muaj kev hloov pauv.
· Txiav txim siab seb koj puas yuav tsum tau tshuaj ntsuam xyuas kev muaj peev xwm saib xyuas mob nkeeg mus sij hawm ntev tshiab.
· Tshuaj xyuas koj tej kev txhawb pab, cov txiaj ntsig Medicaid, cov kev pab cuam uas tau txais kev zam, cov kev pab cuam uas tsis tau txais kev zam, thiab lwm qhov chaw pab nyiaj txiag kom pom tias seb puas muaj lwm txoj hau kev los ua kom tau raws li koj xav tau lawm.
· Txiav txim siab seb koj txoj kev xav tau puas muaj feem cuam tshuam rau kev saib xyuas tus kheej.
· Yog tias koj txoj kev xav tau muaj feem cuam tshuam rau kev saib xyuas tus kheej thiab tam sim no koj tsis tau txais kev pab cuam kev saib xyuas tus kheej, ces koj tus kws pab sab laj IRIS yuav txiav txim siab seb puas yuav tsim nyog muab koj xa mus rau cov kev pab cuam kev saib xyuas tus kheej.
Yog tias kuv thov BA, ces kuv yuav tsum tau ua dab tsi?
Koj tus kws pab sab laj IRIS yuav pab koj npaj daim ntawv thov BA. Koj cov kev thaj tsob ces yog:
· Tshuaj xyuas daim foos ua ntawv no nrog koj Tus Kws Pab Sab Laj IRIS.
· [bookmark: _Hlk231467716]Kos npe rau daim foos no tsis pub dhau 90 hnub ua ntej yuav muab koj daim ntawv thov BA xa mus rau DHS.
· Suav sau cov ntaub ntawv pov thawj thiab cov ntaub ntawv qhia paub uas piav qhia tias vim li cas koj thiaj xav tau nyiaj pab ntxiv.
· Koom tes nrog koj tus kws pab sab laj IRIS los ua kom ua tiav daim foos IRIS Daim Ntawv Thov Kev Hloov Kho Daim Phiaj Xwm Kev Siv Nyiaj Txiag (F-01210), uas muaj nyob ntawm dhs.wisconsin.gov/forms/f0/f01210.docx.
· Qhia rau koj tus kws pab sab laj IRIS paub kiag tam siv yog tias koj tab tom thov BA vim tias koj txoj kev noj qab haus huv los sis kev nyab xeeb tab tom muaj kev pheej hmoo. Koj tus kws pab sab laj IRIS yuav tuaj yeem thov kom DHS pab tshuaj xyuas kom sai dua qub tuaj yog tias koj daim ntawv thov ua tau raws li qhov kev pab cuam txoj cai hais txog kev tshuaj xyuas kom sai. 
· Thov cov ntawv qhia tus nqi rau qhov kev pab cuam, kev txhawb pab, los sis cov khoom uas koj tab tom thov los ntawm peb tug neeg muab kev pab cuam hauv koj cheeb tsam. Tom qab ntawd, muab cov ntaub ntawv qhia paub no rau koj tus kws pab sab laj IRIS txog tej ywb yam hauv qab no:
· Tus neeg muab kev pab cuam lub npe;
· Tus nqi uas tau txais rau qhov kev pab cuam, kev txhawb pab, los sis cov khoom uas tau thov (piv txwv li: $9.75 rau ib teev); thiab
· Lub npe thiab cov ntaub ntawv tiv tauj ntawm tus neeg uas tau muab daim ntawv qhia nqi rau koj.
· Teb cov ntawv thov cov ntaub ntawv qhia paub thiab/los sis cov ntawv pov thawj kom sai tshaj plaws li koj tuaj yeem ua tau.
· Tiv tauj koj tus kws pab sab laj IRIS yog tias koj muaj lus nug.
Yuav ua li cas tom qab kuv tus neeg pab sab laj IRIS (ICA) xa kuv daim ntawv thov BA mus rau DHS lawm?
Peb yuav muab ib tug kws paub tshwj xeeb txog kev saib xyuas kev ua kom zoo (QAS) los tshuaj xyuas koj daim ntawv thov.
· Koj daim ntawv thov yuav raug cwb rau ib tug QAS raws li zeeg uas tau txais.
· Tus QAS yuav tshuaj xyuas koj daim ntawv thov thiab cov ntaub ntawv txhawb nqa thiab cov ntaub ntawv pov thawj.
· Yog xav tau cov ntaub ntawv qhia paub thiab/los sis cov ntaub ntawv pov thawj ntxiv, ces tus QAS yuav ceeb toom qhia rau koj tus ICA paub.
· Koj tus kws pab sab laj IRIS yuav tiv tauj koj yog tias xav tau cov ntaub ntawv qhia paub los sis cov ntaub ntawv pov thawj ntxiv.
· Thaum tus QAS tshuaj xyuas tiav lawm, ces koj daim ntawv thov yuav tau txais kev pom zoo los sis tsis tau txais kev pom zoo.
Yuav ua li cas yog tias kuv daim ntawv thov BA tau txais kev pom zoo lawm?
Yog tias tau txais kev pom zoo, ces yuav muaj nyiaj ntxiv los them rau qhov kev pab cuam, kev txhawb pab, los sis cov khoom uas koj tau thov.
· Koj tus kws pab sab laj IRIS yuav hloov kho koj txoj phiaj xwm los muab koj daim ntawv thov BA uas tau txais kev pom zoo suav nkag rau hauv.
· Koj yuav tau txais ib tsab ntawv xa pais xab nis tuaj uas yuav muaj yam uas tau txais kev pom zoo hauv qab no:
· Qhov kev pab cuam, kev txhawb pab, los sis cov khoom;
· Tus neeg muab kev pab cuam;
· Cov nyiaj pab ntau ntxiv; thiab
· Ncua sij hawm ntev.
· Koj tsab ntawv pom zoo yuav qhia seb koj daim BA puas tuaj yeem tau txais kev tshuaj xyuas kom txuas ntxiv mus rau koj lub xyoo phiaj xwm tshiab dhau los ntawm tus txheej txheem Kev Txheeb Xyuas Hauv Ib Xyoos Puag Ncig txog Kev Hloov Kho Daim Phiaj Xwm Kev Siv Nyiaj Txiag (BAAV). Yog tias tuaj yeem ua li ntawd, ces koj tus kws pab sab laj IRIS yuav koom tes nrog koj txog cov kauj ruam yuav ua txuas mus tom ntej. Cov kauj ruam no yuav muaj xws li no: 
· Kev tshuaj xyuas koj daim BA, koj tej kev xav tau, thiab koj lub hom phiaj kev saib xyuas mob nkeeg mus sij hawm ntev thaum lub sij hawm rov txuas sij hawm tshiab rau koj lub xyoo phiaj xwm.
· Kev txiav txim siab seb puas yuav tsim nyog muab daim BA xaus los sis txuas ntxiv mus nyob rau tib qho nyiaj npaum li qub los sis tsawg dua.
· Yuav tsum tau ua kom tiav daim foos Kev Txheeb Xyuas Hauv Ib Xyoos Puag Ncig txog Kev Hloov Kho Daim Phiaj Xwm Kev Siv Nyiaj Txiag rau IRIS (F-01210B), uas muaj nyob rau ntawm dhs.wisconsin.gov/forms/f01210b.docx, yog tias daim BA yuav txuas mus rau lub xyoo phiaj xwm tshiab.
· Yog koj tsab ntawv pom zoo hais tias koj daim BA tsis tuaj yeem txuas ntxiv mus lawm dhau los ntawm tus txheej txheem BAAV thiab koj tseem yuav xav tau qhov kev pab cuam los sis qhov kev txhawb pab tom qab daim BA xaus lawm, ces koj yuav tsum tau thov daim BA tshiab. Nco ntsoov tiv tauj koj tus kws pab sab laj IRIS los pib tus txheej txheem thov BA ua ntej koj daim BA tam sim no yuav xaus.
Yog tias kuv daim ntawv thov BA tau txais kev pom zoo lawm, ces kuv muaj kev thaj tsob dab tsi?
[bookmark: _Hlk235449628]Koj yuav tau txais ib tsab ntawv pom zoo uas piav qhia txog koj cov kev thaj tsob. Koj yuav tsum:
· Ceeb toom qhia rau koj tus kws pab sab laj IRIS yog tias koj tsis xav tau qhov kev pab cuam los sis qhov kev txhawb pab uas tau txais nyiaj pab los ntawm BA mus ntxiv lawm;
· Ceeb toom qhia rau koj tus kws pab sab laj IRIS yog tias koj tsis xav tau tag nrho cov nyiaj pab BA uas tau pom zoo mus ntxiv lawm; thiab
· Siv cov nyiaj pab BA rau qhov kev pab cuam, qhov kev txhawb pab, los sis cov khoom uas koj thov nkaus xwb.
Yog tias kuv daim ntawv thov BA tsis tau txais kev pom zoo, ces cov kauj ruam uas kuv yuav ua tau txuas mus tom ntej yog dab tsi?
Koj yuav tau txais ib tsab ntawv tsis pom zoo uas muaj cov kauj ruam txuas mus tom ntej uas koj tuaj yeem xaiv ua tau. Koj tauj yeem:
· Thov kev tshuaj xyuas ywj pheej;
· Thov kom muab qhov kev txiav txim siab hais dua dhau los ntawm tus txheej txheem thov lub lav lub rooj mloog kev ncaj ncees;
· Thov kom muab koj qhov kev pab cuam los sis kev txhawb pab txuas ntxiv mus kom txog thaum muaj kev txiav txim siab rau lub lav lub rooj mloog kev ncaj ncees lawm (yog tias thov); thiab
· Tiv tauj Disability Rights of Wisconsin thiab/los sis Board on Aging and Long-Term Care kom tau txais kev pab.
Nqe II: Kev Kos Npe
Kuv qhov kev kos npe yuav lees paub tias kuv tus kws pab sab laj IRIS yeej tau nrog kuv tshuaj xyuas cov ntaub ntawv qhia paub no lawm thiab yeej tau muab lub hwv tsam rau kuv los nug ntau yam lus nug lawm.
[bookmark: _Hlk231498837]Kos Npe — Tus Neeg Koom Nrog IRIS: 	

Lub Npe — Tus Neeg Koom Nrog IRIS (sau): 	 Lub hnub tim kos npe:	
 
Kos Npe — Tus Neeg Txiav Txim Siab Raws Txoj Cai Lij Choj (yog tias muaj): 	

Lub Npe — Tus Neeg Txiav Txim Siab Raws Txoj Cai Lij Choj (sau): 	

[bookmark: _Hlk231392679]Lub hnub tim kos npe: 	

Kuv qhov kev kos npe yuav lees paub tias kuv tus kheej yeej tau tshuaj xyuas daim ntawv no nrog tus neeg koom nrog thiab/los sis tus neeg txiav txim siab raws txoj cai lij choj thiab yeej tau muab lub hwv tsam rau lawv nug ntau yam lus nug lawm.

Kos Npe — Tus Kws Pab Sab Laj IRIS: 	

Lub Npe — Tus Kws Pab Sab Laj IRIS (Sau): 	 Lub hnub tim kos npe: 	

